- Hindi News
- National
- बैंक में चोरी करने आए किशोर को सीसीटीवी फुटेज में पुलिस ने पहचाना, आधे घंटे में ही पकड़ा
बैंक में चोरी करने आए किशोर को सीसीटीवी फुटेज में पुलिस ने पहचाना, आधे घंटे में ही पकड़ा
शहर के मारवाड़ ग्रामीण बैंक में चोरी करने पहुंचा एक बाल अपचारी, सफल नहीं होने पर वापस लौटा
भास्करन्यूज | सिरोही
शहरके सबसे व्यस्त मार्ग पैलेस रोड पर स्थित मारवाड़ ग्रामीण बैंक में शुक्रवार रात को एक किशोर ने चोरी का प्रयास किया, लेकिन असफल रहा। सवेरे जब बैंककर्मी बैंक में पहुंचे तो मैनेजर का चैंबर और दूसरे दरवाजे के ताले टूटे मिले। जिस पर पुलिस को सूचना दी गई।
मौके पर पहुंची पुलिस ने जब बैंक में लगे सीसीटीवी कैमरे देखे तो तुरंत ही किशोर को पहचान लिया और महज आधे घंटे बाद उसे पकड़ लिया गया। पुलिस के अनुसार पकड़ा गया किशोर बाल अपचारी है। खास बात यह है कि यह बैंक कोतवाली से महज 250 मीटर की दूरी है जबकि पकड़े गए किशोर का घर बैंक से करीब 400 मीटर की दूरी पर है।
थाना अधिकारी भवानीसिंह ने बताया कि शाखा प्रबंधक चंदसिंह राठौड़ ने पुलिस को बैंक में ताले टूटने की सूचना दी। जिस पर पुलिस मौके पर पहुंची और सीसीटीवी फुटेज देखे। इस दौरान हैड कांस्टेबल श्यामा ने चोरी करने आए किशोर को पहचान लिया। इसके तुरंत बाद पुलिस उसकी तलाश में निकली और बैंक से करीब 400 मीटर की दूरी पर ही स्थित उसके घर से पकड़ लिया। पुलिस के अनुसार चोरी करने आया किशोर बाल अपचारी है। घर पर पहुंची पुलिस को बाल अपचारी के पिता ने बताया कि रात भर उसका बेटा घर पर ही था। पुलिस बाल अपचारी को पकड़ कर थाने ले आई और पूछताछ की। जिस पर उसने बैंक में आने की बात कबूल की। इधर, बैंक से मात्र सौ फीट की दूरी पर स्थित सरकेएम स्कूल में भी रात को चोरी की बात सामने आई है। स्कूल के प्रधानाचार्य ने पुलिस को सूचना दी कि स्कूल में किसी चोर ने उनके कार्यालय सहित चार कमरों के ताले तोड़ कर चोरी का प्रयास किया। जिस पर पुलिस ने मौका मुआयना किया।
इससे पूर्व पंद्रह दिन में कई मंदिरों में हुई चोरी
शहरमें पिछले करीब एक पखवाड़े में विभिन्न जगहों पर चोरी की बातें सामने आई हैं। गत 19 फरवरी की अल सुबह चोर घांचीवाड़ा स्थित शनिदेव मंदिर तथा छीपाओली स्थित हनुमानजी मंदिर के ताले तोड़ चोर नकदी चुरा ले गए। इसके एक सप्ताह के बाद राजमाता धर्मशाला के सामने स्थित संकट मोचन हनुमानजी मंदिर, टांकरिया गली नंबर एक स्थित हनुमानजी मंदिर से नकदी तथा नीलमणी चौराहा स्थित एक केबिन के भी ताले तोड़ गुटखा, सिगरेट अन्य सामान सहित नकदी की चोरी हो गई।
tgl_Latn sot_Latn hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva